[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000003", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000004", "text": "Ukrainaj aktivuloj kaj rajtodefendantoj plu estas premataj, nova raporto emfazas"}, {"text_idx": "#000006", "text": "En la jaroj, kiuj sekvis gravan civilan kaj politikan proteston, Ukrainio modeste progresis pri la batalo kontrau\u0306 korupteco kaj la ciferecigo de registaraj servoj por la publiko, kvankam ne sen kelkaj faletoj lau\u0306 la vojo. Malgrau\u0306 tiuj c\u0302i sukcesoj, la statuso de la civilaj liberecoj kaj homaj rajtoj en la lando restas dubinda."}, {"text_idx": "#000007", "text": "Nova observa raporto fare de ZMINA Human Rights Center fokusig\u0302as super persekutado de aktivuloj kaj homrajtaj defendantoj en la s\u0302tate kontrolata parto de Ukrainio. G\u0302i registras la c\u0302efajn tendencojn kaj emfazas la plej elstarajn okazojn de premado super la civilan socion en januaro-marto 2021."}, {"text_idx": "#000008", "text": "La raporto, preparita kunlabore kun la nederlanda Helsinki Committee kaj pagita de la Eu\u0306ropa Unio, konstatas la totalon de 30 okazoj de persekutoj pro civila aktiveco, kiuj okazis en la unua kvaronjaro, kompare al 26 en la sama periodo de la antau\u0306a jaro."}, {"text_idx": "#000009", "text": "In the context of decentralization, mobilization of efforts in solidarity struggle with the consequences of the COVID-19 pandemic, socio-economic perturbations, the issue of persecution of activists and human rights defenders, as well as impunity for such persecution, becomes increasingly important for promoting and upholding human rights standards and protection of public interests."}, {"text_idx": "#000010", "text": "En la kunteksto kiam la penoj kunig\u0302as solidarece en lukto kontrau\u0306 la sekvoj de la pandemio de KOVIM-19, kiam estas gravaj soci-ekonomiaj perturboj, persekutado de aktivuloj kaj defendantoj de homaj rajtoj, kaj nepuniteco de la persekutantoj, ig\u0302as c\u0302iam pli grava por antau\u0306enigi kaj konfirmi la homrajtajn normojn kaj protekti la interesojn de la socio."}, {"text_idx": "#000011", "text": "Fizikaj atakoj, damag\u0302o al havaj\u0302o kaj timigo estas inter la c\u0302efaj minacoj por aktivuloj en Ukrainio. Informgrafikaj\u0302o de ZMINA, ekranfoto de la pag\u0302aro zmina.ua."}, {"text_idx": "#000012", "text": "Inter la okazaj\u0302oj de la unuaj tri monatoj de 2021, la plej oftaj estis fizikaj atencoj, detruado au\u0306 difektado de havaj\u0302oj apartenantaj al aktivuloj kaj provoj de timigado (po ses kazoj en c\u0302iu kategorio). Krome, ZMINA registris kvin kazojn de kalumniaj kampanjoj, tri provojn malhelpi pacan kunvenon, du okazaj\u0302ojn de jug\u0302eja persekutado, unu kazon de malobservo de privateco kaj unu kazon de priserc\u0302o sen lau\u0306leg\u0302a bazo."}, {"text_idx": "#000014", "text": "La raporto notas kelkajn el la pli riskaj aktivecoj, pri kiuj la homrajtaj defendantoj estas persekutataj \u2014 estas kontrau\u0306korupta agado, GLATKI-plusaj rajtoj kaj virinaj rajtoj. ZMINA registris tri kazojn de turmentado en c\u0302iu kategorio, la au\u0306toroj agnoskas, ke \u201cmalfacilas identigi unu aktivecon de aktivuloj kiel la plej riskan\u201d, c\u0302ar ofte la sama aktivulo okupig\u0302as pri kelkaj segmentoj. Po unu okazaj\u0302o de persekutoj kontrau\u0306 aktivuloj estis registritaj pro oponado de kontrau\u0306leg\u0302a konstruado, pro mediprotektado, pro subtenado de la rajtoj de pacientoj kaj pro la protektado de la rajtoj de j\u0302urnalistoj."}, {"text_idx": "#000015", "text": "La raporto ankau\u0306 dokumentas kelkajn ciferecajn minacojn al civilaj aktivuloj kaj j\u0302urnalistoj. Digital Security Lab (Laboratorio pri cifereca sekureco), neprofitdona organizo pri ciferecaj rajtoj en Ukrainio, kiu sekvas tiajn okazaj\u0302ojn kaj provizas helpon al viktimoj, registris 25 apartajn okazaj\u0302ojn dum la unuaj tri monatoj de 2021: ses en januaro, dek du en februaro kaj sep en marto."}, {"text_idx": "#000016", "text": "Membroj de la laboratorio registris 10 trompajn atakojn (unu el kiuj estis grandskala, efektivigita per Telegramo en januaro); sep s\u0302telojn au\u0306 restarigojn de pasvortoj de aktivuloj; tri kazojn de interkapto de tekstmesag\u0302oj (ofte uzata maniero c\u0302irkau\u0306iri la \u201edu-faktoran\u201d au\u0306tentigon), du kazojn de kodrompo de retejoj kaj blokadon de enhavo au\u0306 portempa blokado de aliro al sociaj retoj. Kelkaj aktivuloj ankau\u0306 raportis pri tio, ke ili ricevis timigajn mesag\u0302ojn au\u0306 minacojn tra ciferecaj kanaloj."}, {"text_idx": "#000017", "text": "La raporto de ZMINA skizas la kernajn tipojn de agantoj, kiuj malhelpas la laboron de civilaj aktivuloj kaj defendantoj de homaj rajtoj. Inter ili estas leg\u0302faristoj, kiuj porparolas leg\u0302aron diskriminacian, ekzemple debatante au\u0306 pasante leg\u0302on kiu estas diskriminacia kontrau\u0306 civila socio, ekz., leg\u0302opropono por egaligi advokatan laboron al lobiado, leg\u0302opropono por enkonduki statuson de \u201eeksterlanda agento\u201d en la maniero kiel Rusio faris, au\u0306 leg\u0302opropono kiu limigus la rajton je pacaj kunvenoj kaj la liberon de asocioj. Parto de kazoj en la raporto koncernas leg\u0302an observigon kaj, speciale, la misproporcian reagon de polico al pacaj protestaj kunvenoj."}, {"text_idx": "#000018", "text": "Estas krome multenombraj raportoj pri jug\u0302a premado, nome enketoj kaj krimaj kazoj envolvantaj defendantojn de homaj rajtoj kaj civilajn aktivulojn, la kazojn iniciatis s\u0302tataj prokuroroj au\u0306 apartaj individuoj. Aliflanke, la esploristoj reliefigas la senpunecon de atakoj kontrau\u0306 la defendantoj de homaj rajtoj: temas pri longedau\u0306raj enketoj de pluraj gravaj kazoj de atakoj kontrau\u0306 aktivuloj (kiel Katerina Handzjuk [en] au\u0306 Irina Nozdrovska [en], ambau\u0306 perdis siajn vivojn), enketoj nesolvitaj dum jaroj."}, {"text_idx": "#000019", "text": "Unu el la au\u0306toroj de la raporto de ZMINA, Anastasia Moskvic\u0302ova, diris c\u0302e publika radio Hromadske Radio, ke senpuneco restas la c\u0302efa obstaklo en laboro de defendantoj de homaj rajtoj en Ukrainio."}, {"text_idx": "#000020", "text": "At the moment more attention is being drawn to the attacks on activists, so this may be why the number of reports is growing. But the statistics are very disappointing."}, {"text_idx": "#000021", "text": "Nun la atakoj kontrau\u0306 aktivuloj altiras pli da atento, do tio c\u0302i eble estas la kau\u0306zo, kial la nombro de raportoj kreskis. Sed la statistiko estas tre seniluziiga."}, {"text_idx": "#000022", "text": "Moskvic\u0302ova kredas, ke altigi la konscion pri la minacoj kaj malhelpado estas des pli grava afero, c\u0302ar \u201ela celo de persekutoj estas silentigi la aktivulojn kaj igi ilin forlasi la aktivadon\u201d."}, {"text_idx": "#000024", "text": "C\u0302i tiu artikolo venas de GV Advocacy, projekto de Global Voices kun g\u0302ia propra retejo por defendi liberan parolon kaj kontrau\u0306batali cenzuron en Interreto. \u00b7 C\u0302iuj artikoloj"}, {"text_idx": "#000025", "text": "CenzuroCivitanaj komunikilojHomaj rajtojInterreta aktivismoParolliberecoProtestoRajtoj je seksa diverseco (GLAT)Virinoj kaj socia seksoGV Advocacy"}, {"text_idx": "#000028", "text": "C\u0302u eblas revivigi \u201ctatarismon\u201d malgrau\u0306 la identeca politiko de Rusio?"}, {"text_idx": "#000035", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}, {"text_idx": "#000036", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}, {"text_idx": "#000037", "text": "Speciala danko al niaj multaj subtenantoj"}]